《雨后登祝融峰顶夜宿上峰寺》
清代·王拯

苍茫七十二芙蓉，绝顶天开第一峰。咫尺帝关通謦欬，万千云海荡心胸。

殷雷夜走何山雨，积雪春留太古松。暂倚蒲团出人世，五更寒浸石楼钟。

作者简介：（1815—1876）清广西马平人，初名锡振，以服膺宋包拯，改名拯，字定甫，号少鹤。道光二十一年进士，授户部主事，官至通政使。同治时屡疏论军事形势及善后之难。工古文，常与梅曾亮相切磋，所作渊雅古茂，为世所重。有《龙壁山房文集》。